
Biomasszaüzemet Szilágyperecsennek!?

 Dolgozatomban a megújuló energiaforrásokkal foglalkozom, ezen belül is a száraz biomassza felhasználásával. A kutatásom területe Szilágyperecsen község határára terjed ki. A kutatásom célkitűzése a település lakosai által használt fosszilis tüzelőanyag kiváltása megújuló energiává, amit a település mezőgazdasági melléktermékeiből származna. A kutatásom magába foglalja a település jelenlegi fűtési rendszer fogyasztásának felmérését, a biomassza potenciálbecslését, a biomasszát felhasználó fűtőmű nagyságának kiszámítását, a fűtőmű helykiválasztását, és nem utolsó sorban a lakossági hozzáállás felmérését.

 Vizsgálatomból az derül ki hogy, a település elegendő biomassza potenciállal rendelkezik ahhoz, hogy a jelenleg használt fosszilis tüzelőanyaggal működő fűtési rendszert fölcserélhesse egy,,zöld energiával” működő fűtési rendszere. Valamint az, hogy mindehhez egy pozitív lakossági hozzájárulás is társul.

